Külaots tõusis ainuliidriks, Ladvale väärt viik, Narva jätkab südilt!
Täna peeti kaks vooru. Hommikul tegid Ladva - Külaots omavahel viigi, õhtul mängis noorem mees mustadega välja sama tulemuse turniiri kõrgeima reitinguga mehe Igor Kovalenko vastu, kuna Külaots alistas paremuselt teise reitinguga mehe, teise Läti esindaja Arturs Neikšansi. Et enne tänast neljandana täisedu evinud leedulane Šarunas Šulskis tegi kaks viiki, tõusis Külaots 3,5 punktiga üksi tabeli etteotsa. Neli maletajat, sealhulgas Ladva ja Kovalenko, jätkab 3 punktiga.
Südilt jätkab 17-aastane Mai Narva, kes sai 3. voorus teise võidu, alistades Läti suurmeistri Laura Rogule. Õhtul pidi ta siiski tunnistama Nikita Meskovsi paremust ja tema kontos on 2 punkti - nagu ka 18aastasel Ilja Sirošil.